নয়না সিং

নয়না সিং (জন্ম ৪ মার্চ ১৯৯৪)  একজন ভারতীয় মডেল এবং টেলিভিশন অভিনেত্রী যিনি টেলিভিশনের জনপ্রিয় প্রতিযোগিতামূলক অনুষ্ঠান স্প্লিটসভিলা ১০ -এর বিজয়ী। নয়না জি টিভির জনপ্রিয় ধারাবাহিক কুমকুম ভাগ্য-তে রিয়া মেহরার চরিত্রে অভিনয় করার জন্য পরিচিত। ২০২০ সালে, তিনি কালারস টিভির রিয়েলিটি শো বিগ বস ১৪- তে অংশগ্রহণ করেছিলেন।

 জীবনের প্রথমার্ধ 
নয়না সিং একজন রাজ্য স্তরের টেবিল টেনিস চ্যাম্পিয়ন।[ তথ্যসূত্র প্রয়োজন ] স্কুল জীবন থেকেই তিনি ক্রিকেট, ফুটবল, বাস্কেটবল এবং ভলিবল সহ সকল ধরণের খেলাধুলায় অংশ নিয়েছেন।  টেলিভিশনের প্রতিযোগীতামূলক রিয়েলিটি শো স্প্লিটসভিলা ১০ -এ অংশগ্রহণের আগে তিনি একজন সহকারী কাস্টিং ডিরেক্টর (চরিত্র নির্বাচন পরিচালক) ছিলেন। 

 কর্মজীবন 
২০১৩ সালে নয়না ফেমিনা মিস ইন্ডিয়া প্রতিযোগীতায় মোস্ট স্টাইলিশ ডিভা খেতাব লাভ করেন।  ২০১৭ সালে, তিনি এমটিভি ইন্ডিয়ার বিনোদনমূলক রিয়েলিটি শো স্প্লিটসভিলা ১০- এ অংশগ্রহণ করেন যেখানে তিনি বসীর আলীর সাথে  জুটি বাঁধেন এবং বিজয়ী হন।  এরপর, তিনি তার প্রথম সংগীত ভিডিও সানডাউনার -এ কাজ করেন, যেখানে  অভি জে এবং জ্যোতিকা ট্যাংরি গান গেয়েছেন।

২০১৮ সালে, তিনি স্টার প্লাসের প্রতিযোগীতামূলক রিয়েলিটি শো ইন্ডিয়া'স নেক্সট সুপারস্টারসে অংশগ্রহণ করেন এবং প্রতিযোগীতার চূড়ান্ত পর্বের জন্য নির্বাচিত হন। 

২০১৯ সালে, তিনি জি টিভির টেলিভিশন ধারাবাহিক কুমকুম ভাগ্য -তে রিয়া মেহরা চরিত্রে অভিনয় করেছিলেন।  ২০২০ সালের ফেব্রুয়ারিতে, সিং এই অনুষ্ঠানটি ছেড়ে দেন কারণ তিনি তার অভিনীত চরিত্রের সাথে মানসিকভাবে সম্পর্কিত হতে পারছিলেন না। তিনি যে ধরণের আবেগ চিত্রিত করছেন তা তার কাছে অন্যায্য মনে হচ্ছিল। এইসকল ব্যক্তিগত কারণে তিনি আর এই ভূমিকায় অভিনয় করতে পারেননি। 

২০২০ সালের অক্টোবরে, তিনি কালারস টিভির রিয়েলিটি প্রতিযোগিতা অনুষ্ঠান বিগ বস ১৪- তে প্রতিযোগী হিসেবে অংশগ্রহণ করেন।  ২০২১ সালে, তিনি  অশ্বনী শর্মার ওয়াজাহ  নামক গানের সংগীত ভিডিওতে কাজ করেছিলেন। এরপর, তিনি প্রিন্স নারুলার গাওয়া সংগীত ভিডিও মেলোডি -তেও  কাজ করেন।

 চলচ্চিত্র তালিকা 

 চলচ্চিত্র 
বছর শিরোনাম ভূমিকা রেফ. ২০২৩ মুসৌরি বয়েজ মন্দিরা 

 টেলিভিশন 
বছর শিরোনাম ভূমিকা মন্তব্য রেফ. ২০১৭ এমটিভি স্প্লিটসভিলা ১০ প্রতিযোগী বিজয়ী  ২০১৮ ইন্ডিয়া'স নেক্সট সুপারস্টারস্ রানার-আপ  ২০১৯–২০২০ কুমকুম ভাগ্য রিয়া মেহরা  ২০২০ বিগ বস ১৪ প্রতিযোগী ১৯তম স্থান 

 সঙ্গীত ভিডিও 
বছর শিরোনাম গায়ক(রা) রেফ. ২০১৭ সানডাউনার অভি জে, জ্যোতিকা ট্যাংরি  ২০২১ ওয়াজাহ অশ্বিনী শর্মা মেলডি প্রিন্স নারুলা, জয়মিত

 তথ্যসূত্র 

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:১৯৯৫-এ জন্ম
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি